पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र के गांव व शहर में काम करने के लिए आए यूपी व बिहार के प्रवासी श्रमिकों को लोहारू | र सताने लगा है। मंगलवार को गिगनाऊ गांव में सड़क किनारे अपने सर पर कंबल, बिस्तर, व बैग लटकाए हुए अनेक श्रमिक अपने घरों को लौटने के लिए निकल रहे हैं।
इस बारे में उनसे जब दैनिक भास्कर संवाददाता ने संपर्क किया तो यूपी, बिहार के बॉर्डर पर बसे जिलों के श्रमिकों मोहनलाल, मंगेश, राम यादव, सुरेंद्र सिंह आदि ने बताया कि वह अपने परिजनों का पेट पालने के लिए हर साल यूपी व बिहार से हरियाणा में आकर मेहनत मजदूरी करते हैं।
भवन श्रमिकों के अलावा मिस्त्री का काम करने वाले इन लोगों ने बताया कि वे ठेकेदारों के अधीन लोहारू व आसपास के गावों में सरकारी भवनों में काम कर रहे थे। अब हरियाणा प्रदेश में लॉकडाउन लगाए जाने के चलते उन्हें पिछले साल की याद ताजा हो आई है। कहीं यह लॉकडाउन लंबा ना चल जाए। इस भय के साए में वे अपने घरों को लौट रहे हैं। उनके लिए कोई वाहनों की सुविधा ना होने के चलते वे पैदल ही भिवानी पहुंचेंगे और इसके बाद रेलगाड़ियों के माध्यम से गोरखपुर व पटना तक जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn